Na podlagi 25. Zakona o delovnih razmerjih Zakona o delovnih razmerjih (ZDR-1, Uradni list RS, št. 21/13 s spremembami) in tretjega odstavka 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF) **Direkcija Republike Slovenije za vode** v okviru Operativnega programa za izvajanje evropske kohezijske politike v obdobju 2014-2020, prednostne osi »Spodbujanje prilagajanja podnebnim spremembam ter preprečevanja in obvladovanja tveganj«, objavlja prosto delovno mesto:

**SEKRETAR, (šifra DM 9022),** (m/ž)

**v Sektorju za GJS in investicije, v Uradu za upravljanje z vodami,**

za določen čas do 30.11.2022 oziroma do konca trajanja projekta »Protipoplavna ureditev porečja Selške Sore«, s 3 mesečim poskusnim delom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) oziroma visokošolsko izobraževanje druge stopnje in podobo izobraževanje/visokošolska izobrazba druge stopnje, drugje nerazporejeno (Vrsta izob. KLASIUS: 17099), magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
* najmanj 7 let delovnih izkušenj oziroma izpolnjevanje pogojev za naziv sekretar,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti, doktoratom oziroma zaključenim specialističnim študijem.

Delovne naloge izbranega kandidata na delovnem mestu bodo:

* samostojno oblikovanje ključnih sistemskih rešitev in drugih najzahtevnejših gradiv,
* vodenje projektnih skupin za najzahtevnejše in ključne projekte,
* vodenje projekta,
* nadzorovanje in poročanje o poteku izvajanja projekta in finančnem stanju projekta,
* komunikacija z odgovornimi predstavniki deležnikov projekta in izvajalcev, komunikacija z javnostjo,
* vnos v eMO,
* opravljanje drugih najzahtevnejših nalog.

Prijava mora vsebovati pisno izjavo, iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. da za namen te javne objave, skladno z GDPR, dovoljuje Direkciji RS za vode, pridobitev podatkov iz prejšnje točke tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Od kandidata za razpisano delovno mesto pričakujemo veliko mero samoiniciativnosti in komunikativnosti.

Prednost pri izbiri bodo imeli kandidati, ki imajo izkušnje z vodenjem investicijskih projektov, izkušnjami v gradbeništvu ter izkušnjami z vodenem delovnih skupin. Prosimo, da kandidati navedeno obvezno označijo v obrazcu »Vloga za zaposlitev«, pod točko 4. d).

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom, do 30. 11. 2022 oziroma do konca trajanja projekta Protipoplavna ureditev porečja Selške Sore in sicer s polnim delovnim časom, s poskusnim delom v trajanju 3 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na uradniškem delovnem mestu sekretar brez imenovanja v naziv. Pravice oziroma obveznosti se mu bodo določile glede na uradniški naziv sekretar. Izbrani kandidat bo delo opravljal v prostorih Direkcije Republike Slovenija za vode, Hajdrihova ulica 28c v Ljubljani oziroma v drugih njegovih uradnih prostorih.

Zaposlitev za projekt » Protipoplavna ureditev porečja Selške Sore (do kraja Dolenja vas) – zmanjševanje poplavne ogroženosti OPVP Železniki" v okviru Operativnega programa za izvajanje evropske kohezijske politike v obdobju 2014-2020, prednostne osi »Spodbujanje prilagajanja podnebnim spremembam ter preprečevanja in obvladovanja tveganj«, prednostne naložbe »Podpora naložbam za prilagajanje podnebnim spremembam, vključno s pristopi, ki temeljijo na ekosistemu« in prispeva k doseganju specifičnega cilja »Nižja poplavna ogroženost na območjih pomembnega vpliva poplav« sofinancirata Evropska unija (85%) in iz prispevka lastne udeležbe Republike Slovenije (15%) .

Kandidat vloži prijavo v pisni obliki obvezno na priloženem obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto sekretar (šifra DM 9022), št. 11002-49/2019« **na naslov**: Direkcija RS za vode, Hajdrihova ulica 28c, 1000 Ljubljana, in sicer **v roku 15 dni po objavi** na osrednjem spletnem mestu državne uprave <https://www.gov.si/>

in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: gp.drsv@gov.si, pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve se lahko obrnete na ga. Sonjo Brumat, telefon: 01 478 3163, informacije o delovnem področju pa na g. Bojan Drnovšek, telefon: 01 478 3137.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.